Ryan Crouser

| Ryan Crouser |
| --- | --- |
 Ryan Crouser Rion olympialaisissa 2016
Henkilötiedot
Syntynyt: 18. joulukuuta 1992 (ikä 31) Portland, Oregon, Yhdysvallat
Yleisurheilija
Pituus:  201 cm
Paino:  124 kg
Laji:  kuulantyöntö
Ennätykset:  23,56 (2023)
 Tietolaatikko päivitetty 28. toukokuuta 2023 
Aiheesta muualla
Timanttiliiga
  [ Muokkaa Wikidatassa ]   
| Mitalit> Maa:  Yhdysvallat.Miesten yleisurheilu. Olympialaiset  | Mitalit> Maa:  Yhdysvallat.Miesten yleisurheilu. Olympialaiset  | Mitalit> Maa:  Yhdysvallat.Miesten yleisurheilu. Olympialaiset  | Maa:  Yhdysvallat> Miesten yleisurheilu. |
| --- | --- | --- | --- |
|  Kultaa | Rio de Janeiro 2016 | kuulantyöntö |  |
|  Kultaa | Tokio 2020 | kuulantyöntö |  |
|  Kultaa | Pariisi 2024 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | kuulantyöntö |  |
|  Kultaa | Budapest 2023 | kuulantyöntö |  |
|  Hopeaa | Doha 2019 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Glasgow 2024 | kuulantyöntö |  |
|  Hopeaa | Belgrad 2022 | kuulantyöntö |  |
Ryan Crouser (s. 18. joulukuuta 1992 Portland, Oregon) on yhdysvaltalainen kuulantyöntäjä. Hän on kolminkertainen olympiavoittaja, kaksinkertainen ulkoratojen maailmanmestari ja maailmanennätysmies.
Crouser saavutti kultaa uudella kisaennätyksellä vuoden 2009 alle 18-vuotiaiden MM-kilpailuista Italian Brixenistä. Samoissa kisoissa hän saavutti hopeaa kiekonheitosta.
Heinäkuussa 2016 Crouser voitti Yhdysvaltojen olympiakarsinnat ennätyksellään 22,11 m. Olympiakultaa hän voitti olympiaennätyksellä 22,52. 25. kesäkuuta 2017 Crouser työnsi Yhdysvaltain mestaruuskisoissa tuloksen 22,65 m. Työntö oli pisin sitten vuoden 2003 jolloin Kevin Toth työnsi 22,67 m. Kaikkien aikojen tilastossa Crouser nousi tuolloin seitsemännelle sijalle. Crouser sijoittui kuudenneksi Lontoon MM-kilpailuissa 2017. Hän saavutti hopeaa Dohan MM-kilpailuissa 2019 kaikkien aikojen viidenneksi parhaalla tuloksella 22,90. Kilpailun mitalikolmikko mahtui sentin sisälle. Tokion olympialaisissa vuonna 2021 Crouser voitti olympiakultaa olympiaennätyksellä 23,30. Hän ylitti jokaisella kuudella työnnöllään edellisen Rion olympialaisissa työntämänsä olympiaennätyksen. Belgradin MM-hallikilpailuissa 2022 hän oli toinen tuloksella 22,44. Eugenen MM-kilpailussa 2022 Crouser voitti maailmanmestaruuden tuloksella 22,94 metriä. Hän voitti maailmanmestaruuden myös Budapestissa 2023 kaikkien aikojen toiseksi parhaalla tuloksellaan 23,51. Ennen kilpailua hän kertoi kärsineensä edelliset kolme viikkoa jalassaan olevasta kahdesta veritulpasta. Hän voitti sisäratojen maailmanmestaruuden Glasgow'ssa 2024 tuloksella 22,77. Hän voitti kolmannen olympiakultansa Pariisissa 2024 kolmannen kierroksen työnnöllään 22,90.
Tammikuussa 2021 Crouser rikkoi 16 senttimetrillä Randy Barnesin nimissä olleen 32 vuotta vanhan sisäratojen maailmanennätyksen työnnettyään 22,82 m. Kesäkuussa 2021 hän rikkoi myös Barnesin nimissä olleen 31 vuotta vanhan ulkoratojen maailmanennätyksen tuloksella 23,37 m. Hän paransi maailmanennätyksen lukemiin 23,56 Los Angelesissa 27. toukokuuta 2023.
Kun lasketaan yhteen kaikki ulkoratakilpailuissa työnnetyt yli 22-metriset työnnöt on Crouser tilaston kärjessä. Kauden 2020 loppuun mennessä hän oli ylittänyt 22 metrin rajan 39 kilpailussa. Häntä ennen tilaston kärjessä oli DDR:n Ulf Timmermann, joka ylitti 22 metriä ulkoradoilla 15 kilpailussa yhteensä 32 kertaa. Pelkästään kauden 2020 aikana Crouser ylitti ulkoradoilla 22 metrin rajan seitsemässä kilpailussa yhteensä 32 kertaa. Elokuussa 2020 Des Moinesissa Crouser työnsi kaikkien aikojen toisena miehenä sarjan, jossa kaikki kuusi työntöä olivat yli 22 metriä. Sarjan paras työntö oli 22,72 metrin mittainen ja heikoin 22,27 metriä.
Crouserin isä Mitch kilpaili kuulantyönnössä ja kiekonheitossa, setä Brian kilpaili keihäänheitossa kesäolympialaisissa vuosina 1988 ja 1992, setä Dean kilpaili kuulantyönnössä ja kiekonheitossa ja serkku Sam keihäänheitossa.